Meri Cetinić

**Meri Cetinić** hrvatska je pop pjevačica, pijanistica, kompozitor,tekstopisac, kantautorica i producentica. Rođena je 15. juna 1953. u Splitu. Jedna je od najpopularnijih dalmatinskih izvođača i autorica pop-muzike. Između 1970-ih i 1990-ih objavila je 12 albuma za glavne hrvatske diskografske kuće, od kojih su neki ostvarili zlatne i platinaste tiraže. Njeguje prepoznatljiv muzički stil, u kojem spaja dalmatinsku šansonu s bluzom, soulom, a u novije vrijeme i sa džezom. Poznata je po osebujnom glasu. Živi u Splitu.

## Biografija 
Porodica joj je porijeklom iz Blata na Korčuli, a početkom 1950-ih dolaze u Split. Odrastajući u skromnoj, ali skladnoj porodici, vrlo rano ispoljava talent za muziku, a naročito za pjevanje. Prve nastupe bilježi već kao dijete, a u osnovnoj školi često je dobijala i glavne uloge u školskim priredbama. Kasnije završava srednju muzičku skolu "Josip Hatze" u Splitu i Pedagošku akademiju u Splitu, muzički smjer. Tokom djetinjstva u Splitu krajem 1950-ih i početkom 1960-ih upijala je sve što je bilo vezano uz muziku. Posredstvom starijeg brata Ante, tada iskusnijeg muzičara, počela je slušati crne pjevače, a zavoljela je bluz i gospel.

## Muzičko stvaralaštvo 
Sa 14 godina odnosi pobjedu na "Raspjevanom proljeću" u Splitu s pjesmom "Topla i nježna ljubav" (Warm and tender love) Percyja Sledgea. Godinu kasnije postaje članica grupe Che, gdje svira hammond orgulje. U 17. godini prelazi u grupu Delfini kao vokalna solistica te odlazi na prvu turneju po Sovjetskom Savezu. Mahom je pjevala repertoar Janis Joplin, grupa Deep Purple, Led Zeppelin i sličnih atrakcija iz svijeta roka. Nakon saradnje s Delfinima upisuje se na Pedagošku akademiju i radi na usavršavanju glasa. Na akademiji 1972. susreće Slobodana M. Kovačevića, vrsnog domaćeg kompozitora, te s njim osniva grupu More, u kojoj Cetinić svira klavir i vokalna je solistica.. Grupa snima nekoliko singl-ploča i album *More*, (1974.)koji postiže veliki uspjeh, kao i naslovna pjesma"More". Na albumu su čak četiri njene autorske skladbe, dvije kompletne, a dvije tekstovi na glazbu brata Ante Cetinića. Na Splitskom festivalu grupa More nastupa dva puta i oba puta imaju zapažen nastup: 1975. s pjesmom "Gdje god da pođeš" i 1978. s pjesmom "Samo simpatija", koja je postigla veliki uspjeh i popularnost.

Nakon nekoliko uspješnih godina s Morem krajem 1970-ih počinje solističku karijeru. Glavnog saradnika nalazi u bratu Anti, koji već tada živi u Nizozemskoj, te s njim snima svojih prvih šest solističkih albuma, od kojih drugi, *Ja sam žena*, dostiže dijamantni tiraž. Osim s njim, radila je i s vrsnim dalmatinskim autorima tog vremena. Među njima se izdvajaju kompozitor Zdenko Runjić, tekstopisci-pjesnici Jakša Fiamengo, Krsto Juras, Ivica Flesch i Momčilo Popadić te aranžer Stipica Kalogjera, mada ne treba zaboraviti ni činjenicu da je dobar dio repertoara napisala sama. Na prvih 6 solo albuma pjevala je i sve prateće glasove te svirala klavir, a sav produkcijski i aranžerski dio i sviranje svih ostalih instrumenata djelo su njenog brata Ante. Paralelno s autorskim albumima, u saradnji s Runjićem godinama nastupa na Splitskom festivalu te godinu za godinom ostvaruje velike festivalske uspjehe. Pjevačicom godine u Jugoslaviji proglašena je 1981. i 1982, a 1983. dobija i prestižnu "Zlatnu pticu" matične diskografske kuće Jugoton za izvanredne diskografske uspjehe te Estradnu nagradu 1988.

Godine 2025. dobiva nagradu Porin za životno djelo.

## Festivali 
Iza sebe ima brojne nastupe na domaćim festivalima, a najupečatljiviji trag ostavila je na Splitskom, na kojem se pojavljuje od 1975. Osim toga, nekoliko je puta nastupila na Opatijskom festivalu, Vašem šlageru sezone i Festivalu dalmatinskih šansona u Šibeniku.

; Splitski
* 1974: "Bakalar" (uz grupu More i Đanija Maršana)
* 1975: "Gdje god da pođeš" (uz grupu More) 1.nagrada žirija i nagrada za najbolju žensku interpretaciju.
* 1976: "Pjesma moru"
* 1977: "Stari ljubavnici"
* 1978: "Samo simpatija" (uz grupu More)
* 1979: "Četiri stađuna" (1.nagrada žirija)
* 1980: "Lastavica" (2. nagrada publike)
* 1981: "U prolazu" (2. nagrada žirija)
* 1981: "Ti si moja sudbina"
* 1982: "Niko neće u mornare"
* 1983: "Živjela ljubav"
* 1985: "Život zlata vrijedi"
* 1985: "Sloboda" (večer "Ustanak i more")
* 1986: "Konoba" (s Tedijem Spalatom)
* 1986: "Nevista" (autorska večer Zdenka Runjića)
* 1986: "Jedina zemljo, o, mati moja" (večer "Ustanak i more")
* 1987: "Ostavljaš me samu"
* 1988: "Jubav si moja zauvik"
* 1988: "Vraćam se" (Splitski biseri 1960–1970)
* 1988: "Veslaj, veslaj" (s Oliverom Dragojevićem, Splitski biseri 1960–1970)
* 1988: "Marjane, naš Marjane" (večer "Ustanak i more", s Oliverom Dragojevićem, Maruškom Kalogjerom i Tonijem Kljakovićem)
* 1989: "Dome moj" (3.nagrada publike)
* 1989: "Tvoje more, majko zemljo" (večer "Ustanak i more")
* 1990: "Perlo moja" (2. nagrada žirija)
* 1991: "Drugi vitri sada pušu"
* 1991: "Ti si moja rođena" (večer "Lijepa naša")
* 1992: "Ljubav"
* 2005: "Sjena tvoga tila"

; Melodije hrvatskog Jadrana
* 1993: "Di nima svađe nima ni ljubavi" (s Tedijem Spalatom)
* 1993. "Zemlja dide mog" (1.nagrada)
* 1994: "Mama, mama"
* 1995: "Gardeline moj"
* 1996: "Gorko vino"
* 1997: "Dišpet"
* 1998: "Željo, tugo"
* 2001: "Voljela sam te" (2. nagrada žirija)

; Opatijski
* 1975: "Ovo vrijeme" (uz grupu More)
* 1982: "Iluzija"
* 1985: "Pisma iz hotela" (2 nagrada žirija)

; Vaš šlager sezone
* 1981: "Kako zvoni tvoje ime"
* 1987: "Zadnji ples"
* 1988: "Ako je život pjesma"

; Zagrebfest
* 1974: "Raskršće svih putova" (uz grupu More)
* 1979: "Dijete" (večer šansona)
* 1988: "Pelud i svila"
* 1999: "Ne zovi me u proljeće"

; Festival dalmatinske šansone
* 1998: "Putovanja"
* 2000: "Griža" (nagrada za najbolju interpretaciju)
* 2001: "Ti me čuvaš" (s Elijem Žuvelom)
* 2003: "Rijeka bez povratka"
* 2004: "Kruh i sol"
* 2005: "U samoći prolazi mi vrime"
* 2012. "Ako trebaš jesen" (duet sa kćeri Ivanom Burić)
* 2020. "Nisan te pripoznala" (nagrada za najbolje cjelovito djelo)

; Beogradsko proleće
* 1977: "Vjeruj sad"

; Hit-parada
* 1976: "Moja zvijezda"

; MESAM
* 1985: "Balada"

; Jugovizija
* 1987: "Samo ljubav" (uz grupu Familija)
* 1988: "Ne sudite mi noćas"

## Uspjesi 
Uglavnom festivalske pjesme iz 1980-ih godina i emotivne dalmatinske šansone intimnog izraza: "Četiri stađuna", "Mornareva žena", "Samo simpatija", "More", "Lastavica", "U prolazu", "Malo mora na mom dlanu", "Putovanja", "Potraži me u predgrađu", "Konoba", "Ja sam žena", "Zemlja dide mog", "Niko neće u mornare", "Živjela ljubav", "Život zlata vrijedi", "Jubav si moja zauvik" i druge. Na Splitskom festivalu 1989. izvodi vlastitu kompoziciju  "Dome moj" i osvaja treću nagradu publike. Ista kompozicija doživjela je i međunarodnu verziju. Snimljena je u Belgiji 1990. pod nazivom "Veel te mooi", koju su u duetu izveli Erik Van Neygen i Sanne, i postala pjesma godine.

## Muzička ostvarenja 
* *More (1974) kao vokalna solistica, skladateljica, klaviristica, aranžer grupe More*
* *Meri* (1979), zlatni album, snimljen s vodećim studijskim muzičarima i Zagrebačkim solistima
* *Ja sam žena* (1980), dijamantni album
* *U prolazu* (1981), platinasti album
* *As* (1982), platinasti album
* *Prašina s puta* (1983), zlatni album
* *Najveći uspjesi* (1984), kompilacija
* *Meri VI* (1985), zlatni album
* *Potraži me* (1988), platinasti album
* *Zlatni snovi* (1989)
* *Najveći uspjesi* (1992), kompilacija
* *Sve najbolje* (1994), kompilacija
* *Zašto te volim* (1996)
* *Putovanja* (1998), s muzičarima iz grupe Songkillers
* "Malo mora na mom dlanu" (2002), snimak koncerta iz splitskog HNK, uz goste i prijatelje (Oliver Dragojević, Zorica Kondža, Tedi Spalato, klapa Kumpanji). Hrvatska muzička nagrada "Porin" za najbolji album zabavne muzike 2002.
* *Zlatna kolekcija* (2004), kompilacija
* *Virno srce* (2004)
* *Tiramola* (2006), džez-album s grupom Black Coffee
* *Dozvoli mi* (2014), zajednički autorski album s Ivanom Burić
* "25 Greatest Hits" (2024.) kompilacija, dvostruki vinyl najvećih hitova

## Reference 
## Vanjski linkovi 
* Službeni sajt

Kategorija:Rođeni 1953.
Kategorija:Živi ljudi
Kategorija:Biografije, Split
Kategorija:Hrvatske pjevačice
Kategorija:Jugoslavenske pjevačice